Limbažos

**PASKAIDROJUMA RAKSTS**

**Limbažu novada pašvaldības 2021. gada 28. oktobra saistošajiem noteikumiem Nr. 17**

 **“Par brīvprātīgās iniciatīvas sociālajiem pabalstiem Limbažu novada pašvaldībā”**

|  |  |
| --- | --- |
| **Paskaidrojuma raksta sadaļa** | **Informācija** |
| 1. Projekta nepieciešamības pamatojums | Likuma "Par pašvaldībām" 15. panta pirmās daļas 7. punkts nosaka, ka pašvaldības autonomā funkcija ir nodrošināt iedzīvotājiem sociālo palīdzību, bet 43. panta trešā daļa nosaka, ka dome ir tiesīga izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Pēc Administratīvi teritoriālās reformas kopš 2021. gada 1. jūlija Limbažu novadu veido bijušais Salacgrīvas, Alojas un Limbažu novads. Šobrīd spēkā ir 6 saistošie noteikumi, kuri nosaka brīvprātīgās iniciatīvas sociālos pabalstus un saņemšanas kārtību. Sociālo pakalpojumu un sociālās palīdzības likuma Pārejas noteikumu 40. punkts nosaka, ka ne ilgāk kā līdz 2021. gada 31. decembrim piemērojami esošie pašvaldību saistošajos noteikumos noteiktie sociālās palīdzības pabalstu veidi Pašvaldībām ir pienākums izdod jaunus saistošos noteikumus attiecība uz sociālās palīdzības saņemšanu, kuri spēkā ir ar 2022. gada 1. janvāri. Viena vienota normatīvā akta izdošana Limbažu novada administratīvajā teritorijā nodrošinās skaidru un pārskatāmu sociālo pabalstu saņemšanas kārtību, maksimāli ievērojot visu iedzīvotāju intereses visā novada teritorijā kopumā. |
| 2. Īss projekta satura izklāsts | Saistošie noteikumi nosaka Limbažu novada pašvaldības brīvprātīgās iniciatīvas sociālās palīdzības pabalstu veidus un apmērus; pabalstu piešķiršanas un izmaksas kārtību ģimenēm vai personām, kuras ir tiesīgas šo palīdzību saņemt.Tiek noteikti šādi pabalsti:1. pabalsts bērna piedzimšanas gadījumā;2. pabalsts ēdināšanai pirmsskolas izglītības iestādēs un skolās daudzbērnu ģimenēm;3. pabalsts mācību līdzekļu iegādei daudzbērnu ģimenēm;4. pabalsts sociālās funkcionēšanas un neatkarīgas dzīves nodrošināšanai;5. pabalsts sociālās rehabilitācijas mērķu sasniegšanai;6. pabalsts vientuļiem pensionāriem ar mājokli saistīto izdevumu segšanai;7. pabalsts nozīmīgās dzīves jubilejās;8. pabalsts politiski represētām personām;9. pabalsts veselības aprūpei;10. pabalsts mājas aprūpes nodrošināšanai; 11. pabalsts apbedīšanas izdevumu apmaksai. |
| 3. Informācija par plānoto projekta ietekmi uz pašvaldības budžetu | Saistošo noteikumu izpildei tiek plānoti finanšu resursi Limbažu novada pašvaldības budžetā. Tiek prognozēts, ka 2022. gadā noteikumos noteiktajiem pabalstiem ir nepieciešami naudas līdzekļi par kopējo summu **259 743** euro. Pašvaldības iniciatīvu pabalstiem, kas iekļauj gan zemāk saglabātos un no jauna ieviestos pabalstu veidus, gan arī pabalstu veidus, kuri netiek saglabāti visā Limbažu novadā, 2021. gada budžetā ir paredzēti 174 200 euro. Palielinājums 2022. gadā pret 2021. gadu pašvaldības iniciatīvu pabalstiem plānots 85 543 euro apmērā. Tas skaidrojams ar to, ka tiek plānots nodrošināt daudzbērnu ģimeņu bērnu ēdināšanu izglītības iestādēs, kā arī atbalstīt seniorus nozīmīgās dzīves jubilejās pēc vienota algoritma visā novadā, kā arī citas iedzīvotāju grupas. Pabalstam bērnu piedzimšanas gadījumā budžetā tiek plānoti līdzekļi 30 500 euro apmērā, sniedzot atbalstu 210 jaunajiem novadniekiem.Pabalstam ēdināšanai pirmsskolas izglītības iestādēs (turpmāk tekstā – PII) un skolās daudzbērnu ģimenēm tiek plānoti līdzekļi 96 000 euro apmērā, palielinājums salīdzinot ar 2021. gadu plānots 56 500 euro apmērā. Tas skaidrojams ar to, ka paplašinās saņēmēju loks. Līdz šim, piemēram, Salacgrīvas novads sniedza atbalstu tikai izglītojamiem, kuri izglītību ieguva novada izglītības iestādēs, neparedzot atbalstu izglītojamiem apmeklējot citu novadu izglītības iestādes. Visā novadā plānots atbalstīt izglītojamos no daudzbērnu ģimenēm, kuri apmeklē PII arī vasaras periodā. Plānots atbalstu sniegt 350 izglītojamiem.Pabalstam mācību līdzekļu iegādei daudzbērnu ģimenēm budžetā plānoti līdzekļi 6 605 euro apmērā. Bijušā Salacgrīvas novadā pabalsta apmērs tiek samazināts no 28 euro uz 25 euro, bijušajā Limbažu novadā un Alojas novadā šāds pabalsta veids daudzbērnu ģimenēm līdz šim nav bijis.Pabalstam sociālās funkcionēšanas un neatkarīgas dzīves nodrošināšanai budžetā plānoti līdzekļi 5500 euro apmērā. Pabalsts 50 euro apmērā paredzēts atsevišķu situāciju risināšanai 60 personām.Pabalstam sociālās rehabilitācijas mērķu sasniegšanai 150 euro apmērā, kur tandēmā strādā sociālais darbinieks un klients, lai uzlabotu klienta neatkarīgu sociālo funkcionēšanu, budžetā plānoti līdzekļi 8100 euro apmērā. Šis pabalsts paredzēts atkarību ārstēšanai, invaliditātes grupas kārtošanai, psiholoģiskam atbalstam u.c. klienta rehabilitācijas plānā paredzētiem uzdevumiem. Šis pabalsta veids ir jauns Limbažos un Alojā.Pabalstam vientuļiem pensionāriem ar mājokli saistīto izdevumu segšanai plānots sniegt atbalstu 50 euro gadā, budžetā paredzot līdzekļus 5500 euro apmērā, nodrošinot atbalstu 70 vientuļiem pensionāriem Limbažu novadā.Pabalstam nozīmīgās dzīves jubilejās senioriem plānots novirzīt 25 200 euro.Pabalstam politiski represētām personām budžetā tiek plānoti līdzekļi 10 550 euro apmērā, atbalstot šāda pabalsta saņēmējus vienu reizi gadā 50 euro apmērā.Pabalstam veselības aprūpei paredzēti līdzekļi 13 038 euro apmērā, paredzot samazinājumu 1462 euro apmērā.Pabalstam mājas aprūpes nodrošināšanai budžetā tiek plānoti līdzekļi 42 000 euro apmērā.Apbedīšanas pabalstam tiek novirzīto līdzekļi 16 750 euro apmērā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanai jāvēršas Limbažu novada Sociālajā dienestā. |
| 6. Informācija par konsultācijām ar privātpersonām | Nav notikušas. |

Limbažu novada pašvaldības

Domes priekšsēdētājs /paraksts/ D. Straubergs